सिलसर नि आसाम इउनिभारसिति नि सासे प्रफेसार आ मासे खासेवखौ बायनानै हाग्रा बिफान नो होयो।  प्रफेसार नि नाम आ डाँ सारबानि गिरि।  बिथाङा ना फाननाय बाजाराव थांदोंमोन, बेयावनो खासेव खौ नुयो, फानग्रा मानसिया बेखौ दाननानै फाननो नागिरदोंमोन, बेखौ नुनानै लोगो लोगो प्रफेशर आ गोथाङै बायनो 4000 रां आव बियो।  खासेव आ Indian peacock softshell turtle(Nilssonia hurum), खोला एसिया याव मोनो।  बायनायनि उनाव बेखौ बिथाङा सिलसर नि काचार फरेस्त दिभिजन नो मोजाङै रैखाथि गोनां जायगायाव दोननो थाखाय होयो।
 तामिलनादु आव बारहुंखा निभार नि उनाव आरो बेबायदिनो बारहुंखा फैनो हागौ होनना बुंदों आई एम दि या(ईन्दियान मेतेरलजिकेल दिपार्तमेन्त), 2 दिसेम्बर आ श्रिलंकाखौ बारगोन आरो तामिलनादु आरो केरला याव अखा हानो हागौ होनना बुंदों।  दायो तामिलनादु आरो केरला नि खोला ओनसोलाव रेद एलार्त खालामना होदों।  ना हमग्राफोरखौ लैथो आव थांनो होआखै।
 चिन आ ताइबेत आ बुरलुंबुथुर दैमायाव गिदिर बान्दो बानायनायनि प्लेन खालामगासिनो, हायद्रपावार प्रजेक्त।  चिन नि पावार कनस्त्राकशन कर्प नि चेयारमेन यान झियन आ बुंदों।  बेयो बिसोरनि 5 बोसोरनि 14 थि प्लेन होनना बुंदों।  फैगो बोसोराव सो बेनि सोमोन्दै गुवारै मिथिगोन।
 आशिकि सावथुन नि फावखुंगुर राहुल रय आ ब्रेइन स्त्रक आव भुगिनांगौ जादों।  1990 मायथाय नि हित सावथुन आशिकि आव बिथाङा फाव खालामदोंमोन।  बिथाङा एल ए सि सावथुन नि थाखाय फाव खालामबाय थादोंमोन।  52 बोसोर बैसो नि फावखुंगुरखौ लोगो लोगो मुम्बाई नि नानावति देहाफाहामसालियाव लांनाय जायो।
 गुवाहाति नि हिनजावसाफोरनि हस्तेल आव मोसा हाबदों।  हेङेराबारि नि हस्तेल आव। जुनारसालिनिफ्राय ओंखारबोनो हागौ होनना सन्देह।  गिबियाव हस्तेल नि बारान्दायाव नुयो।  उनाव हाग्रा बिफान आ हमो मोसा खौ। 